इधर, शिवराज सिंह चौहान की दिक्कत यह है कि उन्हें हर कोई नसीहत दे जाता है जिन में अपने ज्यादा होते हैं. अब इस जमात में नीतीश भी शामिल हो गए हैं. एक शराबबंदी के फैसले से प्रधानमंत्री के पद तक पहुंच जाने का ख्वाब देख रहे नीतीश ने मध्य प्रदेश में अपनी पार्टी की संभावनाएं टटोलते युवाओं से राजनीति में आने को कहा और सुशासन की भी व्याख्या विस्तार से की. यह देखना दिलचस्पी की बात होगी कि शिवराज सिंह उन से कुछ सबक लेते हैं या नहीं.